Súradnice: 32°50′S 35°35′V﻿ / ﻿32,83°S 35,58°V﻿ / 32.83; 35.58

Satelitná snímka jazera
**Tiberiadske jazero** (iné, nenormované názvy: **Genezaretské jazero/more, Galilejské more/jazero, Kineretské jazero/more, jazero Tiberias**, zriedkavo **Tiberské jazero/more, Tiberiánske jazero/more**; hebr.: ים כנרת, Prehrať *Jam Kineret*; arab.: بحيرة طبريا, Prehrať *Buchajret Tabarija*) je najväčšie izraelské sladkovodné jazero nachádzajúce sa v Severnom dištrikte pri Golanských výšinách, v severnej časti Východoafrickej priekopovej prepadliny. V obvode má približne 53 km a je 21 km dlhé a 13 km široké. Jeho rozloha je 166 km² a maximálna hĺbka 43 m. Leží 212 metrov pod úrovňou svetového oceánu a je tak najnižšie položeným sladkovodným jazerom na svete a druhým najnižšie položeným jazerom (po Mŕtvom mori).

V povodí jazera sa uskutočňuje extenzívne poľnohospodárstvo, najviac v Chulskom údolí (bavlna, lucerna) a pri brehoch jazera (banány, ďatle, bavlna). Tiberiadske jazero je hlavný zdroj pitnej vody pre Izrael a pokrýva približne jednu tretinu jeho spotreby. 

Je historickou rybárskou lokalitou – viac ako dvetisíc rokov je využívane pre rybárstvo – a podľa kresťanov je považované za miesto Ježišových zázrakov. Časť jeho vôd je odvádzaná Národným vodným privádzačom do južnej časti krajiny pre potreby zavlažovania a časť je na základe izraelsko-jordánskej mierovej zmluvy odvádzaná do Jordánska. Na západnom brehu jazera sa nachádza mesto Tverja (historický Tiberias), ktoré je podľa židovskej tradície jedným zo štyroch svätých miest judaizmu.

Etymológia
----------

Tiberiadske jazero má niekoľko rôznych názov. Prívlastok „Galilejské" získalo podľa oblasti Galilea, v ktorej sa nachádza a jeho frekventované použitie má tiež pôvod vo Vulgáte, kde sa nazýva *Galilejské more* (grécky: θαλάσσης τῆς Γαλιλαίας, latinsky: *Mare Galilaeae*). V Izraeli je však najčastejšie označenie Kineret (či Kineretské jazero) a je pravdepodobné, že tento názov má svoj pôvod, s ohľadom na tvar jazera, buď v hebrejskom slove *kinor* (כנור; čo znamená „harfa," „lýra" či „citera"), alebo v názve opevneného mesta Kineret, ktoré bolo postavené na západnom brehu jazera a po ktorom nezastalo ani stopy. Je však tiež možné, že bolo slovo *kineret* do hebrejčiny prevzaté z kanaánštiny. V Tanachu je toto jazero označované ako *Kineretské more*.

Citera (hebrejsky: כנור, *kinor*) podľa ktorej je možno pomenované Kineretské (Galilejské) jazero

|  |  |  |
| --- | --- | --- |
| „ | Hranica nech sa tiahne dolu od Šefámu k Rible, východne od Ajinu, potom dolu, takže sa bude dotýkať brehu Genezaretského jazera na východe | "|
| – Numeri 34:11 |

 Kresťanské náboženské texty ho naopak označujú podľa malej úrodnej pláne (Genezaret) ležiacej západne od jazera, ako *Genezaretské jazero* či *Genezaretské more*. Názov „Genezaretské" však mohol vzniknúť aj pogréčtením slova *kineret*.

|  |  |  |
| --- | --- | --- |
| „ | Jedného dňa stál Ježiš na brehu Genezaretského jazera, obklopený obrovským zástupom ľudí, ktorí sa okolo neho tlačili, lebo chceli počuť Božie slovo. | "|
| – Lukáš 5:1 |

Arabský názov jazera *Buchajret Tabarija*‎ (arabsky: بحيرة طبريا) v preklade znamená *Tiberiadské jazero*.

Podnebie
--------

Tilapie
Pre svoju krytú polohu, nízku nadmorskú výšku a vplyv jazera tu sú mierne zimy s priemernými januárovými teplotami okolo 14° C, čo je výrazne viac ako priemerná teplota v rámci celého Izraela (4° C). Vďaka absencii mrazových dní je tunajšie prostredie vhodné na pestovanie teplomilných plodín, ako sú banány, datle, citrusy a zelenina. Letá sú tu teplé, s priemernou teplotou okolo 28° C, čo zodpovedá celoštátnemu priemeru. Ročný úhrn zrážok je 380 mm.

Fauna a flóra
-------------

Teplé vody Tiberiadskeho jazera prospievajú rozličným druhom fauny a flóry, ktorých výskyt podporuje komerčný rybolov už viac ako dvetisíc rokov. Miestna flóra zahrnuje rad trstiny pozdĺž pobrežia, rovnako ako fytoplanktón. Fauna zahrnuje zooplanktón a bentos, ako aj pestrú škálu druhov rýb, z ktorých najznámejšia je tilapia (*Sarotherodon galilaeus galilaeus*). Z rýb sa ďalej loví sardinka rodu *Acanthobrama*, parmica a tolstolobik. Celkový ročný objem ulovených rýb bol v roku 2007 dohromady 1100 ton.

Medzi hlavné druhy stromov patria duby (*Quercus*), pistácie (*Pistacia*), slivky (*Prunus*) a vŕby (*Salix*). Z krovín ďalej oleandre (*Nerium*), myrta (*Myrtus*).

Panoráma
--------

Panoráma jazera
Panoráma jazera

Referencie
----------

1. 1 2  
 *Kineretské jazero* [online]. Ministerstvo životného prostredia Štátu Izrael, [cit. 2008-11-23]. Dostupné online. (anglicky)
2. ↑  SENGUPTA, Kim. *A biblical tragedy in Galilee* [online]. The Independent, [cit. 2008-12-22]. Dostupné online. (anglicky)
3. ↑   *Biblia*. [s.l.] : [s.n.]. Verš 25. Kapitola 4.
4. ↑  MURAKAMI, Masahiro. *Managing Water for Peace in the Middle East: Alternative Strategies*. Tokyo : [s.n.], 1995. Dostupné online. ISBN 92-808-0858-3. Kapitola Jordán. (anglicky)
5. ↑  JACOBS, Joseph; EISENSTEIN. *Palestine, Holiness Of* [online]. Jewish Encyclopedia, [cit. 2009-05-07]. Dostupné online. (anglicky)
6. ↑  PAULÍK, Ivo. *Izrael*. Praha : Freytag & Berndt, 2006. ISBN 978-80-7316-202-3. S. 93.
7. ↑   *Biblia*. [s.l.] : [s.n.]. Verš 35. Kapitola 19.
8. 1 2   *Gennesaret* [online]. Easton's Bible Dictionary, [cit. 2008-12-06]. Dostupné online. (anglicky)
9. ↑   *Chinnereth* [online]. Easton's Bible Dictionary, [cit. 2008-12-06]. Dostupné online. (anglicky)
10. ↑   *Biblia*. [s.l.] : [s.n.]. Verš 27. Kapitola 13.
11. ↑   *Biblia*. [s.l.] : [s.n.]. Verš 11. Kapitola 34.
12. ↑   *Land of Genezareth* [online]. Catholic encyclopedia, [cit. 2008-12-06]. Dostupné online. (anglicky)
13. ↑   *Biblia*. [s.l.] : [s.n.]. Verš 1. Kapitola 5.
14. ↑   *Sea of Galilee* [online]. Encyclopædia Britannica, [cit. 2009-05-08]. Dostupné online. (anglicky)
15. 1 2   *Mise WATEC 2007* [PDF]. Jihočeská univerzita v Českých Budějovicích, [cit. 2008-12-06]. Dostupné online.
16. ↑   *Lake Kinneret (Sea of Galilee)* [online]. International Lake Enviroment Committee, [cit. 2009-05-07]. Dostupné online. (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tiberiadske jazero**

Externé odkazy
--------------

* International Lake Environment Committee - Kineretské jazero
* Encyclopædia Britannica - Galilejské jezero

Zdroj
-----

*Tento článok je čiastočný alebo úplný preklad článku Galilejské jezero na českej Wikipédii.*